open-index/open-wikipedia-markdown huggingface dataset:
Martin Kylhammar

**Martin Kylhammar** (født 1954) er en svensk litteraturviter og tverrvitenskaplig forsker.

Kylhammar studerte ved Linköpings universitet der han i 1976 ble bachelor i litteraturhistorie, historie, og idé- og lærdomshistorie, disputerte i 1985 med Tema teknikk og sosial forandring (Tema T) i Linköping.
Han var den første til å disputere ved Temainstitutionen i Linköping. Fra 1979 til 1992 var han universitetsadjunkt, i 1989 ble han dosent og fra 1992 til 1999 var universitetslektor i Linköping, og delte sin lærer- og forskningstid mellom litteraturvitenskap og Tema T. Fra 1999 til 2006 var han professor i Tema Kommunikation, og fra 2007 professor i Tema Kultur og samfunn.

Kylhammar har publisert flere ide- og litteraturhistoriske bøker med ulike tema.

Kylhammar var 1996-2002 sjefredaktør for kulturtidsskriftet Tvärsnitt.

Kylhammar ble innvalgt i 2005 som medlem av Kungliga samfundet för utgivande av handskrifter rörande Skandinaviens historia og i 2007 som medlem av Kungliga Vetenskapsakademien.

## Priser (utvalg)
* 2010 – Doblougprisen

## Referanser


## Eksterne lenker
* Martin Kylhammar på Kungliga Vetenskapsakademiens webside
* Martin Kylhammars hjemmeside
Alle tiders bestemor

***Alle tiders bestemor*** (orig: *Gran*) er en britisk animert (stop-motion) TV-serie for barn på 13 episoder som gikk på BBC fra 1982 til 1983. Serien handler om en uvanlig, men koselig bestemor og hennes barnebarn. Den ble skapt av Joanne og Michael Cole for BBC og produsert av studioet Woodland Animations. I den britiske originalversjonen er det Patricia Hayes som har stemmen.

I Norge ble serien vist som Barne-TV på NRK på 1980-tallet. Hege Schøyen har fortellerstemmen i den norske versjonen.

## Handling
*Alle tiders bestemor* handler om Bestemor og barnebarnet hennes, Jim, som stadig vekk kommer innom for å besøke henne. Bestemor er en ganske utypisk bestemor, og blir med Jim på de merkeligste eventyr, som f.eks. å drive med hanggliding, grave opp dinosaurbein fra hagen, strikke et digert skjerf rundt hele huset sitt eller å spille fotball – alltid mens hun har på seg sine klassiske lilla bestemor-tøfler.

## Referanser


## Eksterne lenker
*
Armenia under Sommer-OL 2008

**Armenia under Sommer-OL 2008**. Tjuefem sportsutøvere fra Armenia deltok i sju sporter, friidrett, boksing, bryting, judo, skyting, svømming og vektløfting  under Sommer-OL 2008 i Beijing. Det var fjerde gangen Armenia deltok i et sommer-OL. De kom på 78.-plass med seks bronsemedaljer.

## Medaljer

## Medaljevinnerne

## Eksterne lenker
* OL-resultater på Sports-reference.com
Safi Airways

**Safi Airways Ltd.** eller bare **Safi Airways** (pashto: صافی ایرویز) er et privat afghansk flyselskap med hovedkontor i Kabul og et administrativt kontor i Dubai i De forente arabiske emirater. Det er det nest største flyselskapet i Afghanistan etter det nasjonale flyselskapet Ariana Afghan Airlines. 

Flyselskapet opererer internasjonale passasjerflygninger mellom Kabul, Midtøsten og Europa. 

## Historie
Safi Airways ble grunnlagt i 2006 av Rahmi Safi, en afghansk forretningsmann. Den 15. juni 2009 begynte Safi Airways å operere mellom Kabul og Frankfurt am Main. Safi Airways planlegger å starte flygninger til Delhi, Beijing og Moskva i fremtiden.

## Flåte
Safi Airways' flåte består av følgende fly (pr. 11. mars 2010):

Den 6. juli 2009 kunngjorde ledelsen i Safi Airways at de ønsket å erstatte sine to Boeing 737-300 med Airbus A319 eller Boeing 737-700-fly. De ønsket også å skaffe en Airbus A330-maskin for langdistanseruter. De hadde planlagt å ha seks fly ved utgangen av 2009 og ti innen utgangen av 2011. 

Den 5. november 2009 kjøpte Saif Airways et Airbus A340-311. 

## Destinasjoner
Safi Airways flyr til følgende destinasjoner (pr. mars 2010):

**[[Afghanistan]]**
* **[[Kabul]]** (hovedflyplass)
**[[De forente arabiske emirater]]**
* Dubai 
**[[India]]**
* Delhi 
**[[Kuwait]]**
* Kuwait
**[[Qatar]]**
* Doha 
**[[Tyskland]]**
* Frankfurt am Main 

### Codeshare-avtaler
Safi Airways har codeshare-avtaler med følgende flyselskaper:
*  Emirates
*  Lufthansa
*  Qatar Airways
*  United Airlines

## Referanser


## Eksterne lenker
*  Safi Airways' hjemmeside
*  Saif Airways' flåte
Hjertemuskelen

**Hjertemuskelen** er muskelen i hjertet. Muskelvevet i hjertet kalles for **myokardet**.

## Myocardets oppbygging og egenskaper
Tykkelsen av hjertemuskelen er forskjellig i de ulike hjertehulerommene; hjertemuskelen er tynnest i forkamrene (arteriene), mens hjertemuskelen i venstre hjertekammer (ventrikkel) er tykkere enn i det høyre hjertekammer. Venstre side pumper blod til hele kroppen (bortsett fra lungene).

Hjertemuskelen er sammensatt av flere typer celler, alle bundet sammen av den ekstracellulære matriksen. I menneskehjertet har forskere identifisert elleve hovedgrupper: atrielle hjertemuskelceller, ventrikulære hjertemuskelceller, fibroblaster, endotelceller, pericytter, glatte muskelceller, celler som spiller en del av immunforsvaret (myeloide celler og lymfocytter), adipocytter, mesoteliale celler og nevroner. I hjertemuskelellene genereres kraft som fører til at muskelcellene og dermed hele hjertemuskelen trekker seg sammen. Spesialiserte celler utgjør også grunnenheter i hjertets elektriske system.

## Referanser
Den yngre futharken

**Det yngre futharken** er et runealfabet med kun 16 tegn eller runebokstaver. Dette alfabetet er en redusert utgave av den eldre futharken, og kom gradvis i bruk fra omtrent år 800. Det er et paradoks at antallet tegn ble redusert i en periode da antallet fonem i talespråket faktisk økte.

I tiden mellom 500- og 800-tallet ble språket i Norden endre påtagelig. Fra å være et gammeldags germansk språk som er relativt vanskelig for å oss å forstå i dag, oppsto norrønt språk, et samnordisk språk med kortere ord og endrede vokaler. Det ble stadig vanskeligere å bruke det eksisterende runealfabetet, den eldre futharken, til de nye lydene og løsningen ble å forenkle runerekken slik at en enkelt rune dekket eller tilsvaret flere lyder. Omkring år 800 hadde disse endringene nærmest standardisert seg på en futhark med 16 tegn og ble det runealfabet som ble benyttet i den tidsepoken som kalles for vikingtiden. Forenklingen kan ha vært motivert ut fra at flere hadde behov for å lære seg skrive runer i sin virksomhet, eksempelvis nordiske handelsmenn. Det fleste runer som er bevart i dag er risset ved hjelp av denne futhark.

Det opptrer i noen ulike varianter med forskjellig utforming av runetegnene. De to viktigste variantene i Norden kalles for **normalruner** eller «danske runer», og **kortkvistruner** eller «svensknorske runer». En mer sjelden variant er «stavløse runer» som først var kjent utelukkende fra Hälsingland og Medelpad. Disse tre variantene representerer antagelig ulike behov: normalrunen var mest monumental og passet best på runesteiner, kortkvistrunene var noe enklere og raskere å risse og ble trolig benyttet mest ved rissing på tre og bark, mens stavløse runer var en form for hurtigskrift. Beklageligvis er det knapt bevart noen inskripsjoner i tre fra vikingtiden slik at denne teorien er ikke bekreftet. Kortkvistruner, som også kalles stuttruner, svensk-norske runer og Rök-runer, er en av to hovedvarianter av runer i den yngre futhark. Den andre kalles langkvistruner (eller danske runer, dansk-svenske runer, vanlige runer og normalruner). I tillegg finnes en rekke varianter av runer.

## Referanser


## Eksterne lenker
* 
* Runer funnet i austerled, i øst
* En engelsk ordbok av runeinskripsjoner i yngre futhark (Universitetet i Nottingham)
Dream Evil

***Dream Evil*** er det fjerde studioalbumet til Dio.

Albumet ble utgitt 21. juli 1987 og var det siste fra Dio på 1980-tallet. Ny på gitar var Craig Goldy, som erstattet Vivian Campbell.

## Sporliste
Alle tekster av Ronnie James Dio, musikk av oppførte
# «Night People» (Dio, Craig Goldy, Jimmy Bain, Claude Schnell, Vinny Appice) – 4:06
# «Dream Evil» (Dio, Goldy) – 4:26
# «Sunset Superman» (Dio, Goldy, Bain, Schnell, Appice) – 5:45
# «All the Fools Sailed Away» (Dio, Goldy) – 7:10
# «Naked in the Rain» (Dio) – 5:09
# «Overlove» (Dio, Goldy, Appice) – 3:49
# «I Could Have Been a Dreamer» (Dio, Goldy) – 4:42
# «Faces in the Window» (Dio, Goldy, Bain, Schnell, Appice) – 3:53
# «When a Woman Cries» (Dio, Goldy, Bain, Schnell, Appice) – 4:43

## Personell
* Ronnie James Dio – vokal, keyboard
* Craig Goldy – gitar
* Jimmy Bain – bass
* Claude Schnell – keyboard
* Vinny Appice – trommer

## Eksterne lenker
* 
* Dark Lyrics – Dream Evil
Karusell (sang)

**«Karusell»** er en norsk sang som vant Melodi Grand Prix 1965 og var Norges bidrag til Eurovision Song Contest samme år. Sangen er skrevet av Jolly Kramer-Johansen og ble framført på norsk av Kirsti Sparboe.

## Melodi Grand Prix
Sangen var en av 338 som ble sendt inn til NRKs åpne konkurranse foran Melodi Grand Prix 1965. Den norske finalen ble holdt lørdag 13. februar 1965 i Store Studio i Oslo, og «Karusell» var det tredje bidraget ut på scenen. Kirsti Sparboe sang låten med lite og stort orkester. Egentlig skulle Wenche Myhre ha sunget «Karusell» med Kringkastingsorkestret, men hun måtte melde forfall i siste liten på grunn av sykdom. Ryktene skulle imidlertid ha det til at Myhre ikke likte låten, og at faren hennes, Kjell Myhre, frarådet henne å delta i konkurransen. I stedet sang Kirsti Sparboe melodien med både lite og stort orkester.

Karusell er den første Melodi Grand Prix-vinneren som ble kåret av tv-seerne og radiolytterne – i form av en postkortavstemning. Resultatet ble derfor ikke klart før 20. februar, og da hadde «Karusell» fått flest stemmer fra folket.

## Eurovision Song Contest
Som vinner av Melodi Grand Prix ble «Karusell» Norges bidrag til Eurovision Song Contest i Napoli lørdag 20. mars 1965. Det norske bidraget var det sjuende ut på scenen, etter Østerrikes Udo Jürgens' «Sag ihr, ich lass sie grüßen», og før Belgias Lize Marke med «Als het weer lente is».

Da avstemningen var over, hadde Karusell fått ett poeng og ble nummer 13 av 18.

## Teksten
Sangen er et moderat uptempo-nummer, hvor sangens jeg-person forteller sin mor at hun skal møte to venner – Arne og Kjell – for å kjøre karusell. Hun forsøker å bestemme seg hvor hvem av dem hun skal kjøre med først. Arne blir beskrevet som «den største» og i stand til å denge opp Kjell hvis han drar henne i hestehalen. Ironisk nok hadde ikke Sparboe noen hestehale verken i den norske eller internasjonale finalen.

Etter at hun har tatt avgjørelsen, endrer hun mening ettersom *«Han Kjell blir så forskrekkelig sur»* når hun kjører med Arne. Dermed bestemmer hun at alle tre skal kjøre karusell sammen. Jeg-personen forteller deretter moren sin at hun er forelsket i Kjell og vil la ham ta henne med seg hjem. Hun har vondt av Arne, som må se de to sammen, men synger at *«Jeg kan ikke bry meg om det»*.

## Listeplasseringer

## Innspillinger

Arrangør på Kirsti Sparboes versjon var Egil Monn-Iversen.

## Referanser
Grinde skole

**Grinde skole** er en skole på Grinde i Tysvær kommune i Rogaland. Det går cirka 200 elever på skolen. Skolen ble etablert i 1960.

## Referanser
Gagini-familien

**Gagini-familien** satte en standard for arkitektur og formgivning på Sicilia på 1500-tallet. Inspirert av elementer fra nord- og sentral-italiensk kunst, kombinerte Gagini former fra renessansen og gotisk arkitektur og skapte unike sicilianske arbeider. 

Domenico Gagini (død 1492) lot seg påvirke av Lorenzo Ghiberti og Brunelleschi, og åpnet et atelier i Palermo. Sønnen hans, Antonello Gagini (1478–1536), fremstilte delikat utformete klassiske skulpturer i florentinsk 1400-tallsstil i forskjellige materialer fra marmor til gips. Antonello hadde fem sønner som var skulptører: Antonio (eller Antonino; død 1574), Fazio (død 1567), Giacomo (1517–1598), Giandomenico (1503-1560-tallet), og Vicenzo (1527–1595).

## Se også
* Siciliansk barokk
Argentina under Sommer-OL 2004

**Argentina under Sommer-OL 2004**. 152 sportsutøvere fra Argentina deltok i tjueto sporter under Sommer-OL 2004 i Athen. De kom på 38.-plass med to gull- og fire bronsemedaljer. Seileren Carlos Espínola var Argentinas flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Carlos Bocanegra

**Carlos Manuel Bocanegra** (født 1979) er en amerikansk tidligere fotballspiller.

Selv om han er først og fremst spilte som midtstopper, har han også mange ganger spilt venstreback og defensiv midtbane.

Etter å ha spilt college-fotball ved University of California, Los Angeles, signerte Bocanegra en kontrakt med Chicago Fire i Major League Soccer. Bocanegra scoret til sammen fem mål i løpet av sine fire år i Major League Soccer.

Bocanegra signerte en kontrakt med Premier League-klubben  i januar 2004. I løpet av 2006/2007-sesongen i Premier League var han Fulhams andre toppscorer med fem mål, bak sin landsmann Brian McBride. Bocanegra ble frigitt av Fulham den 23. mai 2008.

Bocanegra debuterte som landslagsspiller for  i Ungdoms-VM i fotball for menn 1999. Bocanegra ble utnevnt til kaptein på det amerikanske landslaget for første gang en amerikansk seier den 2. juni 2007 i en vennskapskamp mot . Denne kampen vant USA med 4-1. Bocanegra var med under hele Gold Cup i 2007.

## Referanser


## Eksterne lenker
* 
*  Profil på Saint-Étiennes hjemmeside
*  Profil på Lique1.com
Hairatan

**Hairatan** er en by som ligger på bredden av elven Amu-Darja i det nordlige Afghanistan. Byen fungerer som en grenseovergang mellom Afghanistan og Termez i Usbekistan. Den ligger 300 moh. En godsterminal i Hairatan er endestasjonen til en av de to jernbanelinjene i Afghanistan - en 10 km lang forbindelse til Termez. Jernbaneforbindelsen blir nå utvidet 75 km til Mazar-e Sharif.  

Tidlig på 1990-tallet ble general Abdul Momens 70. divisjon plassert her. Momen hadde en svak tilkytning til Abdul Rashid Dostums Afghanistans nasjonale islamske bevegelse. Etter Momens død i et RPG-angrep den 5. januar 1994 delte 70. divisjon seg og Dostams lojale generaloberst Helaluddin tok kommandoen. 

## Referanser


## Eksterne lenker
*
Argentina under Sommer-OL 2008

**Argentina under Sommer-OL 2008**. 102 sportsutøvere fra Argentina deltok i 14 grener under Sommer-OL 2008 i Beijing. De kom på 35.-plass med to gull- og fire bronsemedaljer. Basketballspilleren Emanuel Ginóbili var Argentinas flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Aruba under Sommer-OL 2004

**Aruba under Sommer-OL 2004**. Fire sportsutøvere, tre menn og en kvinne fra Aruba deltok i tre sporter, friidrett, vektløfting og svømming under Sommer-OL 2004 i Athen. Det var femte gangen Aruba deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Aruba under Sommer-OL 2000

**Aruba under Sommer-OL 2000**. Fem sportsutøvere, tre menn og to kvinner fra Aruba deltok i tre sporter, friidrett, judo og svømming under Sommer-OL 2000 i Sydney. Det var fjerde gangen Aruba deltok i et sommer-OL, de vant ikke noen medaljer.

## Medaljer

## Svømming
;Menn

;Kvinner

## Eksterne lenker
* Resultater og profilside  på sports-reference.com
Emmanuel Agyemang-Badu

**Emmanuel Agyemang-Badu** (født 2. desember 1990) er en ghanesisk fotballspiller som fra 2. januar 2021 er klubbløs.

Agyemang-Badu begynte sin karriere som fotballspiller sammen med klubben FC Berlin Brong Ahafo som holder til i Berekum. Senere signerte han en kontrakt med klubben Berekum Arsenal. Han ble varslet om at han kunne bli en del av Ghana Premier League All Star Team den 21. mai 2007. 

Den 11. juli 2008 forlot han Berekum Arsenal, og han signerte en ettårskontrakt med klubben Asante Kotoko. Agyemang-Badu hadde ett spilleforsøk i England sammen med klubben Middlesbrough i august 2008 og sammen med klubben Wolves tre måneder senere. 

Han undertegnet en kontrakt den 16. april 2009 med den spanske fotball-klubben Recreativo de Huelva, da han var på utlån fra FC Berlin. Recreativo de Huelva ble oppløst i september 2009 og han flyttet tilbake til klubben Asante Kotoko. 

Agyemang-Badu har representert Ghanas landslag. Hans første kamp for Ghanas landslag var den 8. juni 2008, mot Lesotho-landslaget. Hans bror Nana Agyemang-Badu spiller også for klubben Asante Kotoko som Emmanuel spilte for i begynnelsen av hans fotball-karriere.

## Referanser


## Eksterne lenker
*
Aruba under Sommer-OL 2008

**Aruba under Sommer-OL 2008**. To mannlige sportsutøvere fra Aruba deltok i to sporter, svømming og judo under Sommer-OL 2008 i Beijing. Det var sjette gangen [Aruba deltok i et sommer-OL, de vant ikke noen medaljer.

## Medaljer

## Judo

## Svømming

## Eksterne lenker
* Resultater og profilside  på sports-reference.com
Jonathan Bornstein

**Jonathan Bornstein** (født 7. november 1984 i Torrance i California) er en amerikansk fotballspiller som spiller for fotballklubben Chivas USA i det amerikanske Major League Soccer og for det amerikanske landslaget.

Bornstein var student ved Los Alamitos High School der han spilte fotball i løpet av alle sine 4 år der. I tillegg til å være en fremragende fotballspiller, utmerket Bornstein seg på det akademiske nivået mens han gikk ved skolen. I 2008 pådro han seg en alvorlig kne-skade som varte hele denne vårsesongen.

Sommeren 2008, gikk det flere rykter rundt i fotballverdenen om at den israelske klubben Maccabi Tel-Aviv visstnok interessert i Bornstein. Flere nyhetsartikler hevdet ofte at Bornstein var blitt tilbudt en overgangssum på hele 750 000 amerikanske dollar, men Bornstein skal ikke ha vært interessert da han fryktet at et slikt tiltak kunne koste ham hans plass på det amerikanske landslaget. 

Bornstein kommer fra en blandede jødiske og meksikanske forfedre. Bornstein skal ifølge ryktene være veldig overtroisk. Og før en viktig kamp må han sette på seg sin venstre fotballsko først, før han kan ta på sin høyre fotballsko.
## Eksterne lenker
*
Aserbajdsjan under Sommer-OL 2000

**Aserbajdsjan under Sommer-OL 2000**. Trettien sportsutøvere, tjuefem menn og seks kvinner fra Aserbajdsjan deltok i åtte sporter under Sommer-OL 2000 i Sydney. Det var andre gangen Aserbajdsjan deltok i et sommer-OL, de kom på 34.-plass med to gull- og en bronsemedalje.

## Medaljer

## Medaljevinnerne

## Eksterne lenker
*  Azerbaijan at the 2000 Sydney Summer Games  hos sports-reference.com
Det olympiske charter

**Det olympiske charter** er regelboken til Den internasjonale olympiske komité (IOK). Charteret inneholder regler og veiledning for De olympiske leker og for IOK og de nasjonale olympiske komitéenes arbeid med den olympiske bevegelse. Det olympiske charter gjenspeiler ideologiene som fremkommer i olympismen. 

Fransk og engelsk er de offisielle språkene til Det olympiske charter. Skulle det oppstå uklarheter mellom de to versjonene, er de franske formuleringene ledende. Charteret ble sist oppdatert 9. september 2013, og inneholder 61 punkter.

## Eksterne lenker
* Det olympiske charter på IOKs nettsider 
* Norges Olympiske Museum med norsk oversettelse av Det Olympiske Charter (versjonen fra 1994)
Carl Egil Wang

**Carl Egil Wang** (født 25. mai 1930 i Skedsmo, død 5. februar 2016 i Våler) var en norsk skoleleder, idrettsleder og politiker (H). Han var fylkesordfører i Østfold, ekspedisjonssjef i Kultur- og vitenskapsdepartementet og rådmann i Våler kommune. Han hadde også lederroller innen idretten, blant annet var han formann i Norges Handicapidrettsforbund og president i Norges Håndballforbund.   

## Utdannelse og yrke
Wang ble student i 1949 og er utdannet som lærer fra Oslo lærerskole i 1951. Han arbeidet i Hammerfest og Moss fra 1952 til 1960, da han ble skoleinspektør og skolesjef i Våler i Østfold. Han var siden skolesjef i Rygge kommune en periode før han ble ekspedisjonssjef i Kultur- og vitenskapsdepartementet (1984-1987 og siden rådmann i Våler (1987-1992).

## Politisk engasjement
Wang var vararepresentant på Stortinget for Østfold Høyre i to perioder, fra 1969 til 1977. Han møtte flere ganger og har 1 år og 50 dagers ansiennitet blant annet som følge av at han vikarierte for Svenn Stray, som ble utenriksminister. 

Han var medlem av Våler kommunestyre 1971–83 og Østfold fylkesting fra 1976. Wang var fylkesordfører i Østfold fra 1980 til 1983.

## Idrettsleder
Det er særlig handicapidretten som har fått nyte godt av Carl E. Wangs engasjement, selv om han var president i Norges Håndballforbund fra 1972 til 1977. Han var den første formann i Norges Handicapidrettsforbund fra 1971 til 1974 og ble siden medlem og leder av Det Europeiske Handicapidrettsforbund og Den Europeiske Paralympiske Komité. Han var også leder av komiteen for de paralympiske lekene på Lillehammer. Fra 1973 til 1977 var han formann i Statens Idrettsråd. 

## Heder
* Kongens fortjenstmedalje i gull
* Plaketten Norges Idrettsforbunds høyeste utmerkelse
* Nordisk Handicapidrettsforbunds hederstegn 1989
* The Paralympics Order

## Referanser


## Eksterne lenker
* 
*  Minneord: Carl Egil Wang på NIFs sider
Valdemar Lützen

**Valdemar Lützen** (1878–1957) var en færøysk kjøpmann, konsul og politiker (Sb.). Han var Tórshavns borgermester fra 1925 til 1928.
__NOTOC__
## Familie
Han var sønn av kolonialkjøpmann Jacob Lützen og hustru Henriette Caroline Restorff i Tórshavn. Han var bror av kjøpmann og norsk visekonsul Herluf Lützen. Han var av dansk-tysk avstamning på begge sider av slekten; farfaren Andreas Christian Lützen kom fra Sydslesvig som lærer og klokker, mens morfaren Martin Christian Restorff kom fra København og drev bakeri, konditori, handel og bryggeri. Onkelen Lütje Lützen var fullmektig hos landfogden. Onkelen Jens Christian Evensen og fetteren Andrias Christian Evensen var proster på Færøyene. Han giftet seg i 1907 med Ellen Neuhausen, som var født i København, men som hadde kommet til Færøyene som lærerinne.

## Utdannelse og forretninger

Etter realskolen gikk han i lære i farens kolonialforretning, Jacob Lützen & Sønner. I 1898 ble han medeier i familievirksomheten samt bokholder ved et par hvalfangststasjoner. Han lærte seg fiskehermetisering i Norge og etablerte en hermetikkfabrikk i Tórshavn.

I 1904 etablerte han også en handelsbedrift i eget navn med salg av byggevarer og kull, og med proviantering for fyrvesenet og kystvakten. Hermetikkproduksjonen stanset i 1918, men handelsbedriften overlevde «mellomkrigstidens økonomiske depresjon som importør av brensel, tømmer, byggevarer, dyrefôr, kunstgjødsel og jernvarer», ifølge lokalhistoriker John Davidsen. I 1949 ble handelsbedriften omdannet til et familieaksjeselskap med grossist- og detaljvarehandel. Firmaet Valdemar Lützen er blant Færøyenes eldste virksomheter i drift.

Han var også styreformann i Thorshavns Mælkeforsyning og Margarinefabrik samt såpefabrikken Okkara.

## Politiske og offentlige verv
Lützen hadde en rekke offentlige verv, deriblant som Tórshavns borgermester fra 1925 til 1928, valgt for Føroya Væl (Sambandsflokkurin). Lützen var britisk konsul på Færøyene fra 1921 til 1944 og fransk konsularagent fra 1930 til 1953. Med dette spilte Lützen en rolle på vegne av færøyingene overfor britene, idet Færøyene ble avskåret fra det tyskokkuperte Danmark og selv lot seg okkupere av Storbritannia under den andre verdenskrig.

## Æresbevisninger
Lützen ble utnevnt til ridder av Dannebrogordenen i 1921. Han ble også tildelt den franske Æreslegionen, den norske St. Olavs Orden og den britiske King's Medal for Courage in the Cause of Freedom.

## Referanser
Aserbajdsjan under Sommer-OL 2004

**Aserbajdsjan under Sommer-OL 2004**. Trettiseks sportsutøvere, tretti menn og seks kvinner fra Aserbajdsjan deltok i ti sporter under Sommer-OL 2004 i Athen. Det var tredje gangen Aserbajdsjan deltok i et sommer-OL. De kom på 50.-plass med en gull- og fire bronsemedaljer.

## Medaljer

## Medaljevinnerne

## Eksterne lenker
*  Azerbaijan at the 2004 Athina Summer Games  hos sports-reference
Aserbajdsjan under Sommer-OL 2008

**Aserbajdsjan under Sommer-OL 2008**. Trettini sportsutøvere fra Aserbajdsjan deltok i ti sporter under Sommer-OL 2008 i Beijing. Det var tredje gangen Aserbajdsjan deltok i et sommer-OL. De kom på 39.-plass med en gull- to sølv- og fire bronsemedaljer.

## Medaljer

## Medaljevinnerne

## Eksterne lenker
* Azerbaijan at the 2008 Beijing Summer Games  hos sports-reference.com
Miranda Cosgrove

**Miranda Taylor Cosgrove** (født 14. mai 1993) er en amerikansk skuespiller og artist. Hun er kjent for rollen som Megan Parker i *[[Drake and Josh]]* og for hovedrollen som Carly i TV-serien *[[iCarly]]*, sammen med Jennette (Sam) og  Nathan (Freddie). Cosgroves karriere begynte da hun var tre år gammel, da hun var med i forskjellige reklamefilmer. Hun debuterte på filmlerretet i 2003, da hun var med i filmen *[[School of Rock]]*. Hun fikk utgitt sin første singleplate 27. april 2010.

## Diskografi
### Album
* *[[Sparks Fly]]* (2010)
* *[[High Maintenance]]* (2011)

## Referanser


## Eksterne lenker
* 
* 
* 
*
Nedre Bekkelaget skole

**Nedre Bekkelaget skole** er en barneskole beliggende ved Mosseveien i bydel Nordstrand, Oslo. Den opprinnelige skolen ble tegnet av arkitekt Georg Greve, og tatt i bruk 1938. Under krigen var skolen rekvirert av tyskerne som soldatkaserne. Det ble da etablert noe provisorisk hjemmeundervisning, men etter hvert fikk barna gå på Abildsø skole, senere også Ljan skole. 

Nedre Bekkelaget skole var lenge en 1 – 5 skole, og elevene måtte opp til (Øvre) Bekkelaget skole på Holtet for å gå 6. og 7. klasse. De to skolene hadde i mange år felles "overlærer" som det het den gang. Etter innføringen av 9-årig skole på slutten av 1960-tallet, ble ny ungdomsskole bygget ved Brannfjell, og Nedre Bekkelaget ble selvstendig barneskole i 1975. Skolen fikk et tilbygg i 1977, og gjennomgikk en større rehabilitering og utbygging fra 1996. Første byggetrinn sto ferdig i 1997, klar til å ta i mot de første seksåringene. I 1999 sto skolen ferdig rehabilitert og utbygget.

Skolens nærmeste nabo, Villa Solheim, er en eldre villa i samme stil som mange av villaene i området. Den ble overtatt av kommunen, pusset opp og tatt i bruk til skolefritidsordningen (SFO). Villaens hage inngår nå i skolens utemiljø. Av kjente personer som har bodd i Villa Solheim, nevnes tidligere statsminister og stortingsrepresentant Johannes Steen.

Skolen er også en del av Oslo sin samiske skole og blir brukt til å lære barn fra hele Oslo samisk

## Rektorer
* 2022-: Linda Jacobsen
* 2016-2022: Kjersti Dahl (til Skøyen skole)

## Referanser


## Eksterne lenker
*
The Legend of Bonnie and Clyde (sang)

**«The Legend of Bonnie and Clyde»** er en  amerikansk sang med melodi og tekst av Merle Haggard og Bonnie Owens. Haggard spilte den inn. Sangen ble utgitt på singlen Capitol 2123 i februar 1968.

«The Legend of Bonnie and Clyde» ble Haggards fjerde sang øverst på den amerikanske Billboard Hot Country Singles-listen. Sangen tilbrakte to uker som nummer én og lå på listen sammenlagt i fjorten uker.

Den handler det berømte forbryterparet med samme navn: Bonnie Parker og Clyde Barrow.

## Norsk versjon
Berit Faaberg har skrevet en norsk tekst. Den norske tittelen er «Legenden om Borghild og Claus».

### Innspilling
* Terry og Lena med The Outlaws. Utgitt på singlen RCA NA&nbsp;1361 i 1969.

## Referanser
Kobbervraket

**Kobbervraket** er et fartøysvrak fra middelalderen som ble oppdaget i den polske byen Gdańsk i 1969. Dette vraket hadde en last som besto av kobber og jern i barrer som var buntet sammen og deretter klemt fast med trekiler. Av den grunn ble vraket, som trolig var en holk, kalt «Kobbervraket». Offisielt kalles polske vraket «W-5», som det femte vrak funnet i Gdańsk.

Kobbervraket viste seg å være et rimelig stort lasteskip med en kjøllengde på 16,34 meter og en bredde på 6 meter. Lasten hadde forskjøvet seg og blitt liggende på styrbordssiden etter skipet hadde sunket. Spor etter ild på trematerialet viste at det hadde forulykket på grunn av brann. Lasten og sandbunnen hadde imidlertid skapt spesielle forhold som bevarte store deler av det intakte skipet, som forårsaket store vansker for marinarkeologene, som først i 1975 klarte å heve mesteparten. Gevinsten av hevingen er at W-5 er ansett som det beste bevarte vraket med last i hele Polen fra middelalderen.

Dateringen av Kobbervraket viser at skipsvraket stammer fra perioden 1390 til 1430, og formodentlig er en holk. Undersøkelsene av vrakrestene som var delt i tre seksjoner, påviste flere tekniske detaljer, blant annet en meget rigid «innved» eller et skjelett av spanter som styrket konstruksjonen av det skallbygde fartøyet. Det ble også funnet tverrbjelker med synlige endestykker utenfor skipssidene på Kobbervraket. Dette er et vanlig konstruksjonstrekk på større klinkbygde fartøyene fra middelalderen.

## Eksterne lenker
* Kobbervraket i Gdańsk
* Undervannsarkeologi, skipsvrak i polske museer
Gellenvraket

**Gellenvraket** (tysk: Gellenwrack) er et fartøysvrak som ble funnet i 1996 utenfor Rügen. Den første tiden etter vrakfunnet ble det antatt at vraket stammet fra middelalderen, men i 2011 ble det konstatert at vraket trolig er fra 1800-tallet.

Vraket er oppkalt etter halvøya Gellen i den sørlige enden av Hiddensee.

## Vrakfunnet
I 1996 sendte det tyske Landesverband for Undervannsarkeologi M.V. ut fly for å ta luftfotografi av farvannet rundt Rügen. På ett av fotografiene ble et vrak oppdaget på grunt farvann, meget nær Hiddensee på vestkysten av Rügen. Det ble sendt ut dykkere for å undersøke nærmere. Dykkerne rapporterte om funn av et klinkbygd skip av eldre dato.

Sommeren 1997 ble Gellenvraket deretter undersøkt av et dykkerlag fra fartøyet «Seefuchs». Vraket lå bare få hundre meter vekk fra stranden, og på bare 3 meters dyp. Skipet hadde forlist med en last av kalkstein ombord, og dykkerekspedisjonen fant rester av kalksteinslasten da de undersøkte skroget på havbunnen. Etter å ha dokumenterte vraket og lasten med tegning, foto og video, tok dykkerne med seg flere planker for videre undersøkelser i dertil egnede laboratorier.

## Skipets konstruksjon og datering
Undersøkelsene viser at skipet kan ha vært opptil 30 meter langt, og det synes å være av svensk opprinnelse. Lasten har bestått av blokker av kalkstein som trolig var kommet fra den svenske øya Öland. Etter å ha kommet fram til underdelen, trodde undervannsarkeologene først at de hadde funnet en kogge. Middelalderens kogger hadde som regel et plant, kravellbygd skrog eller bunn, med plankene lagt kant mot kant.

Gellenvraket hadde derimot kjøl og ikke flat bunn. Bordlegningen(e) var lagt ned i kjølplanken langs kurvede spanter. Det viste seg også at skipets underdel hadde dobbelt bordkledning med to lag hud. Denne konstruksjonen er ganske unik, ved at alle bordgangene i det innerste laget er alle bordgangene er klinket helt til kjølen, mens på det ytre laget er bordgangene lagt i kravell. Denne kombinasjonen av klinkbygging og kravellbygging er meget uvanlig, og dateringen av Gellenvraket bekreftet dykkernes antakelser om at skipet var fra middelalderen. Ut fra prøver fra trematerialet ble vraket datert til 1300-tallet, mer presist ca. 1378.

Den 9. august 2011 ble denne dateringen korrigert av Landesamt für Denkmalpflege Mecklenburg-Vorpommern. Basert på et dansk forskerteams nye undersøkelser av treverket, offentliggjorde de lokale kulturmyndighetene at vraket neppe var eldre enn ca. 200 år, og at skipet trolig ble bygget rundt år 1800.

## Referanser


## Eksterne lenker
* Wreck from the Middle Ages
* Vrak från övriga Östersjön
* Tysk tidsskrift om boken «Große Handelsschiffe des Spättnittelalters»
Strange Highways

***Strange Highways*** er det sjette studioalbumet til Dio, utgitt i 1994. Albumet ble innspilt etter at Ronnie James Dio og Vinny Appice var med på Black Sabbath-albumet *[[Dehumanizer]]* og den påfølgende turneen i 1992. Etter uoverensstemmelser mellom Dio og Craig Goldy ble Tracy G (Tracy Grijalva) bandets nye gitarist, og bassisten Jeff Pilson ble hentet fra bandet Dokken.

## Sporliste
All tekst av Ronnie James Dio, all musikk av Dio, Tracy G, Jeff Pilson & Vinny Appice
# «Jesus, Mary & the Holy Ghost» (Dio, G, Pilson) – 4:13
# «Firehead» – 4:06
# «Strange Highways» – 6:54
# «Hollywood Black» (Dio, G, Appice) – 5:10
# «Evilution» – 5:37
# «Pain» (Dio, G) – 4:14
# «One Foot in the Grave» – 4:01
# «Give Her the Gun» (Dio, G, Pilson) – 5:58
# «Blood from a Stone» – 4:14
# «Here's to You» – 3:24
# «Bring Down the Rain» – 5:45

## Personell
* Ronnie James Dio – vokal
* Tracy G – gitar
* Jeff Pilson – bass, keyboard
* Vinny Appice – trommer

## Eksterne lenker
*
Australia under Sommer-OL 1996

**Australia under Sommer-OL 1996**. 417 sportsutøvere, 250 menn og 167 kvinner fra Australia deltok i tjueseks grener under Sommer-OL 1996 i Atlanta. Australia ble fjerde beste nasjon med ni gull, ni sølv- og tjuetre bronsemedaljer. Rytteren Andrew Hoy var Australias flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Cookøyene under Sommer-OL 2000

**Cookøyene under Sommer-OL 2000**. Tre utøvere, to menn og en kvinne fra Cookøyene deltok i tre grener, friidrett, seiling og vektløfting i Sommer-OL 2000 i Sydney. Det var fjerde gangen Cookøyene sendte deltagere til et sommer-OL. De vant ingen medaljer.

## Medaljer

 
## Eksterne lenker
* Resultater og profilside  på sports-reference.com
Opprøret i Sør-Thailand

**Opprøret i Sør-Thailand** er en pågående konflikt mellom thailandske styrker og islamistiske separatistgrupper, i de tre sørligste provinsene i Thailand. Volden sprer seg også i økt grad over til andre provinser. Selv om separatistene riktignok har opptrådt voldelig i flere tiår, eskalerte kampanjen deres i 2004.

I juli 2005 valgte den daværende thailandske statsministeren Thaksin Shinawatra å sende hæren inn i området for å svare på den økende volden. Selv om Thaksin ble styrtet under kuppet i 2006, fortsatte konflikten, og etterhvert intensiverte den. Dødsraten, som lå på rundt 1,400 totalt i 2006, steg til 2,579 i september 2007.

Til tross for at konflikten har fått relativt liten oppmerksomhet som et resultat av den pågående politiske krisen i landet, erklærte militærjuntaen at sikkerheten i området økte, og at regionen ville oppnå endelig fred i 2008. Senere skal denne prognosen ha blitt forskjøvet til 2010.

Juntaen som tok makta i 2006, hevdet at opprørerne mottok støtte fra enkelte restauranter i Malaysia.

## Referanser
St. Minver

**St. Minver** (kornisk: *Sen Menvra*) er navnet på et kirkelig sogn, et verdslig sogn og en landsby nord i Cornwall i England. Det ligger i distriktet Bodmin og er formelt delt inn i St. Minver Highlands (i nord og øst) og St. Minver Lowlands (i vest).

Det kombinerte sognet grenser i sør og vest av utløpet til elven Camel, i nord av atlanterhavskysten, og i øst av sognene St. Endellion og St. Kew. Befolkningen for sognet i folketellingen i 2001 var 2 474  (St Minver Highlands 1 025; St Minver Lowlands 1 449) en minskning til 2 393 ved folketellingen i 2011.

## Referanser


## Eksterne lenker
* 
* St Minver Lowlands & Highlands Parish Councils 
* Ecclesiastical parish history, historien til kirkesognet
* [Cornwall Record Office Online Catalogue for St Minver](http://crocat.cornwall.gov.uk/dserve/dserve.exe?dsqIni=Dserve.ini&dsqApp=Archive&dsqDb=Catalog&dsqCmd=Overview.tcl&dsqSearch=((text)='st%20minver'))
Elfenbenskysten under Sommer-OL 1996

**Elfenbenskysten under Sommer-OL 1996**. Elleve sportsutøvere, ti menn og en kvinne fra Elfenbenskysten deltok i fire sporter, friidrett, judo, padling og tennis under Sommer-OL 1996 i Atlanta. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Fiji under Sommer-OL 1996

**Fiji under Sommer-OL 1996**. Sytten sportsutøvere, fjorten menn og tre kvinner fra Fiji deltok i fem sporter, friidrett, judo, seiling, svømming og vektløfting under Sommer-OL 1996 i Atlanta. De var niende gangen Fiji deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Guam under Sommer-OL 1996

**Guam under Sommer-OL 1996**. Åtte sportsutøvere, seks menn og to kvinner fra Guam deltok i fire sporter, friidrett, bryting, seiling og svømming under Sommer-OL 1996 i Atlanta. Det var tredje gangen Guam deltok i et sommer-OL, de vant ikke noen medaljer 
 
## Medaljer

## Eksterne lenker
* OL-resultater på Sports-reference.com
Nauru under Sommer-OL 1996

**Nauru under Sommer-OL 1996**. Tre mannlige sportsutøvere fra Nauru deltok i en sport, vektløfting under Sommer-OL 1996 i Atlanta. Det var første gangen som Nauru deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Wilfa

**Wilfa** er et norsk selskap som produserer småelektriske produkter for husholdninger. Selskapet ble startet i 1948, med produksjon av støvsugere. Opprinnelsen til navnet Wilfa er en forkortelse for Fritz R. Wilhelmsen (WILhelmsen FAbrikker), som startet selskapet.

Wilfa selger varer under sine egne merkevarer Wilfa, EGO kniver, EGO stekepanner og gryter og E-Way elektriske sparkesykler. I tillegg er de grossist for merkevarene Stadlerform klimaprodukter og Jordan elektriske tannbørster. Selskapet har sterk fokus på kvalitet, design og funksjonalitet og samarbeider med bakelandslaget i Norge og kokkelandslaget på kjøkkenmaskiner. De har også vunnet best i test prisen flere år på rad når det gjelder flere produkter, slik som vaffeljernet Bell. 

Wilfa har datterselskaper i Sverige, Danmark, Finland og Tyskland. I 2019 omsatte selskapet for ca 500 millioner kroner. 

Wilfa er en sertifisert Miljøfyrtårnbedrift.

## Referanser


## Eksterne lenker
*
Filippinene under Sommer-OL 1996

**Filippinene under Sommer-OL 1996**. Tolv sportsutøvere fra Filippinene deltok i seks sporter under Sommer-OL 1996 i Atlanta. De kom på delt 61.-plass med en sølvmedalje.

## Medaljer

## Medaljevinnerne

## Kilder
* Filippinene under Sommer-OL 1996: Resultater og profilside  på sports-reference.com
Kongo under Sommer-OL 1996

**Kongo under Sommer-OL 1996** kan være:

* Republikken Kongo under Sommer-OL 1996 eller
* Zaire under Sommer-OL 1996
Zaire under Sommer-OL 1996

**Zaire under Sommer-OL 1996**. Fjorten sportsutøvere, tolv kvinner og to menn, fra Zaire deltok i to sporter, friidrett og basketball, under Sommer-OL 1996 i Atlanta. De vant ikke noen medaljer.
Lothe

**[[Lothe]]** er blant annet en alternativ form for stedsnavnet Lote i Stad kommune i Vestland, og vanlig brukt som etternavn av folk fra området. Per 2010 var det ifølge Statistisk sentralbyrå 897 personer i Norge med Lothe som etternavn

## Kjente personer med Lothe som etternavn
* Anders Lothe (1875&ndash;1962), norsk lærer, redaktør og målmann
* Arne Lothe (f. 1938), norsk friidrettsutøver med fem NM-gull i sleggekast
* Håvard Lothe (f. 1982), musiker (gitarist) og frontfigur i Håvard Lothe Band
* Ingvild Lothe (f. 1990), norsk poet og forfatter
* Jakob Lothe (født 1950), litteraturviter og professor i engelsk litteratur 
* Jakob A. Lothe (1881&ndash;1975), politiker, og stortingsrepresentant for Venstre
* Jakob J. Lothe (1853&ndash;1921), lokalpolitiker (tidligere ordfører), offiser og bonde
* Jens Lothe (1931&ndash;2016), norsk fysiker
* Leif Einar Lothe (f. 1969), norsk TV-personlighet, entreprenør og sanger
* Lise Lothe (f. 1967), norsk svømmer
* Odd Erik Lothe (f. 1972), sanger og musiker, låtskriver
* Ragnhild A. Lothe (f. 1958), kreftforsker
* Torbjørn Lothe (f. 1957) er administrerende direktør i NHO Luftfart

* Jan Lothe Eriksen (f. 1954), daglig leder for Riksscenen
* Oline Lothe Hesselberg (f. 1982), norsk sykepleier og varsler

## Se også
* Lote

## Referanser
Den demokratiske republikken Kongo under Sommer-OL 2000

**Den demokratiske republikken Kongo under Sommer-OL 2000**. Tre sportsutøvere fra Den demokratiske republikken Kongo deltok i friidrett i Sommer-OL 2000 i Sydney. De vant ingen medaljer.

## Eksterne lenker
* Resultater og profilside  på sports-reference.com
Angrepet på tunneler på Gazastripen i januar 2010

Den 2. januar 2010  gjennomførte Israel et luftangrep på to tunneler langs barrieren langs grensen til Gazastripen og militante i området. Ingen militante ble drept, men to ble skadet. De to tunnelene ble fullstendig ødelagt og ubrukelig etter angrepene. 

Luftangrepene var et svar på at palestinske militante hadde skutt inn på israelsk territorium. Angrepene bidrog til å eskalere politisk vold på stripen.
Boma (Sør-Sudan)

**Boma** er betegnelsen på det laveste administrasjonsnivået i lokalforvaltningen i Sør-Sudan.

Det kan være én eller flere landsbyer i en boma. Hver boma ledes av en lokal høvding (engelsk: *chief*).  

En rettslig instans på bomanivå utgjør den laveste formen for et lokalt rettsapparat i Sør-Sudan. Flere bomaer danner til sammen en litt større administrativ enhet som kalles en payma.

## Referanser
Payma

En **payma** er en administrativ enhet i Sør-Sudan som består av flere bomaer eller landsbyer. En payma har sin egen lokale rettsinstans, den nest laveste i landet. Flere paymaer utgjør til sammen en county eller et «fylke».
Chaerilidae

* *[[Chaerilus]]*

**Chaerilidae** er en gruppe (familie) av skorpioner. 

## Utseende
Små (gjerne 40-65 mm), brede skorpioner. Pedipalpene (klørne) er korte og kraftige, kroppen bred og litt flat. Halen er forholdsvis kort og spinkel. Kroppsoverflaten har mange små knøler og virker grynete.

## Levevis
De lever i forholdsvis fuktige områder der de kan finnes under steiner, falne trær og lignende.

## Farlige arter
Ingen av artene er regnet for å være farlige for mennesker.

## Utbredelse
Familien finnes bare i Sør- og Sørøst-Asia. Flere arter forekommer i ganske stor høyde i Himalaya.

## Systematisk inndeling

* rekke Leddyr, Arthropoda
** underrekke Chelicerata
*** klasse Edderkoppdyr, Arachnida – omfatter de landlevende cheliceratene
**** underklasse Dromopoda
***** gruppe Novogenuata
****** orden skorpioner, Scorpionida (= Scorpiones)
******* gruppe Neoscorpionina – alle de nålevende artene hører til her
******** overfamilie Chaeriloidea 
********* familie Chaerilidae Pocock, 1893 – bare én slekt
********** slekten *[[Chaerilus]]* Simon, 1877 – 31 arter beskrevet (opp til 2010)

## Kilder
* Lourenço, W.R. og Duhem, B. (2010) The genus *Chaerilus* Simon, 1877 (Scorpiones, Chaerilidae) in the Himalayas and description of a new species. ZooKeys 37:13-25. https://web.archive.org/web/20100312013708/http://pensoftonline.net/zookeys/index.php/journal/article/view/369/380
* Jan Ove Rein: The Scorpion Files- Chaerilidae

## Eksterne lenker
* 
* Bildegalleri over ''Chaerilus''-arter (litt ned på siden)
Sørndebele

**Sørndebele** (*isiNdebele*) er bantuspråk som snakkes av 586&nbsp;961 medlemmer av ndebelefolket (1996) i Sør-Afrika, hovedakelig i provinsene iMpumalanga, Limpopo, Gauteng og Bokone Bophirima. Det er ett av landets elleve offisielle språk. Språket er nært beslekta med nordndebele, som snakkes i Zimbabwe og Botswana.

Det er to hoveddialekter av sørndebele: Nord-Transvaal og Sør-Transvaal.

## Eksterne lenker
* 
* Søkbar sørndebele–engelsk ordbok
Pseudochactidae

* *[[Pseudochactas]]*
* *[[Troglokhammouanus]]*

**Pseudochactidae** er en gruppe (familie) av skorpioner. Familien ble beskrevet i 1998 og det er hittil bare oppdaget to arter.

## Utseende
Gulbrune skorpioner med middels kraftige klør og hale.

## Levevis
*[[Pseudochactas ovchinnikovi]]* lever i savannelignende områder, mens *[[Troglokhammouanus steineri]]* bare er kjent fra én hule.

## Farlige arter
Ingenting er kjent om giftigheten til disse meget sjeldne skorpionene.

## Utbredelse
*[[Pseudochactas ovchinnikovi]]* er kjent fra Tadsjikistan og Usbekistan, mens *[[Troglokhammouanus steineri]]*  er funnet i Laos.

## Systematisk inndeling

* rekke Leddyr, Arthropoda
** underrekke Chelicerata
*** klasse Edderkoppdyr, Arachnida – omfatter de landlevende cheliceratene
**** underklasse Dromopoda
***** gruppe Novogenuata
****** orden skorpioner, Scorpionida (= Scorpiones)
******* gruppe Neoscorpionina – alle de nålevende artene hører til her
******** overfamilie Chaeriloidea 
********* familie Pseudochactidae Gromov, 1998
********** *[[Pseudochactas ovchinnikovi]]*  Gromov, 1998
********** *[[Troglokhammouanus steineri]]* Lourenço, 2007

## Kilder
* Lourenço, W.R. (2007) First record of the family Pseudochactidae (Chelicerata: Scorpiones) from Laos and new biogegographic evidence of a Pangaean palaeodistribution. Compter Rendus Biologies 330: 770-777. http://www.sciencedirect.com/science?_ob=ArticleURL&_udi=B6X1F-4PK8B62-1&_user=10&_coverDate=10%2F31%2F2007&_rdoc=1&_fmt=high&_orig=search&_sort=d&_docanchor=&view=c&_searchStrId=1350026574&_rerunOrigin=google&_acct=C000050221&_version=1&_urlVersion=0&_userid=10&md5=82788e79ffca913a272f2cc55ac5c3ef 
* Jan Ove Rein: The Scorpion Files- Pseudochactidae

## Eksterne lenker
*
Monster (film)

***Monster*** er en amerikansk biografisk drama- og kriminalfilm fra 2003.

Filmen er om den tidligere prostituerte seriemorderen Aileen Wuornos som ble henrettet i 2002 for å ha drept syv menn på sent 1980- og tidlig 1990-tallet. Wuornos ble spilt av Charlize Theron, og hennes kjæreste, Selby Wall, ble spilt av Christina Ricci.

Theron vant Oscar «Beste kvinnelige hovedrolle», Golden Globe Award for «Beste kvinnelige skuespiller i en dramafilm» og Screen Actors Guild Awards for «Outstanding Lead Actress» for hennes prestasjoner i filmen.

## Sammendrag
I 1989 flytter den prostituerte Aileen Wuornos fra Michigan til Daytona Beach, Florida, og er på grensen til å begå selvmord. Hun møter Selby Wall i en bar for homofile. Selby inviterer Aileen til å overnatte sammen med henne. De to kvinnene vender tilbake til huset hvor Selby bor, etter at foreldrene sparket henne ut etter beskyldninger fra en annen jente om at Selby tidligere forsøkte å kysse henne. De blir senere enige om å møtes igjen, hvor de kysser for første gang. Aileen og Selby forelsker seg etter kort tid. Etter å ha blitt brutalt overfalt og slått ned av en klient, Vincent Corey, dreper Aileen ham i selvforsvar og hun bestemmer seg for å slutte med prostitusjon. Men Aileen sliter med å finne lovlig arbeid. På grunn av hennes manglende kvalifikasjoner og utdannelse, samt hennes kriminelle historie, avviser potensielle arbeidsgivere henne og er åpent uinteresserte ovenfor henne. Aileen er desperat etter penger, og vender snart tilbake til prostitusjon. Hun plyndrer og dreper de som ønsker å ha sex med henne, på mer og mer brutale måter.

Hun skåner en mann av medlidenhet når han innrømmer at han aldri har hatt sex med prostituerte tidligere. Men senere dreper hun en annen mann som, i stedet for å utnytte henne, tilbyr henne hjelp. Aileen bruker pengene hun stjeler fra ofrene sine, for å forsørge seg selv og Selby. Men Selby leser i avisene om alle disse mordene, og hun mistenker at Aileen kan ha begått dem. Hun konfronterer Aileen, som rettferdiggjør hennes handlinger ved å hevde at hun måtte beskytte seg selv. Selby reiser til Ohio med en buss. En kveld blir Aileen oppsøkt av to dusørjegere som overlater henne til politiet. Thomas, som Aileen alltid omtalte som den eneste ordentlige vennen hun hadde, forsøker å redde henne fra å bli arrestert.

Men Aileen blir til slutt arrestert igjen ved en bar, og hun snakker med Selby over telefon en siste gang. Selby røper litt informasjon over telefon, og Aileen innser at politiet lytter på samtalen deres. For å beskytte Selby, innrømmer Aileen at hun begikk alle drapene på egen hånd. I løpet av rettssaken mot Aileen vitner Selby mot henne, med Aileens samtykke. Aileen blir dømt for flere drap, og dømt til døden. Den 9. oktober 2002 blir Aileen henrettet ved en dødelig injeksjon.

## Roller
* Charlize Theron – Aileen Wuornos
* Christina Ricci – Selby Wall
* Bruce Dern – Thomas
* Lee Tergesen – Vincent Corey
* Annie Corley – Donna
* Pruitt Taylor Vince – Gene / Stuttering «John»
* Marco St. John – Evan / Undercover «John»
* Marc Macaulay – Will / Daddy «John»
* Scott Wilson – Horton / Last «John»

## Eksterne lenker
* 
*